CELEX: 32004R1418
Language: lv
Date: 2004-08-04 00:00:00
Title: Komisijas Regula (EK) Nr. 1418/2004 (2004. gada 4. augusts) par no kvotu izpirkšanas programmas atbrīvojamām augstas kvalitātes jēltabakas šķirņu grupām attiecībā uz 2004. gada ražu

5.8.2004   
            
            
               LV
            
            
               Eiropas Savienības Oficiālais Vēstnesis
            
            
               L 258/10
            
         
      KOMISIJAS REGULA (EK) Nr. 1418/2004
   (2004. gada 4. augusts)
   par no kvotu izpirkšanas programmas atbrīvojamām augstas kvalitātes jēltabakas šķirņu grupām attiecībā uz 2004. gada ražu
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1992. gada 30. jūnija Regulu (EEK) Nr. 2075/92 par jēltabakas tirgus kopīgo organizāciju (1) un jo īpaši tās 14.a pantu un sesto pielikumu,
   tā kā:
   
               (1)
            
            
               Saskaņā ar Komisijas 1998. gada 22. decembra Regulas (EK) Nr. 2848/98 34. panta 2. punktu, kas nosaka Padomes Regulas (EEK) Nr. 2075/92 īstenošanas noteikumus par pabalstu sistēmu, ražošanas kvotām un īpašas palīdzības piešķiršanu ražotāju grupām jēltabakas sektorā (2), pamatojoties uz dalībvalsts priekšlikumu, Komisija nosaka jutīgās ražošanas zonas un/vai augstas kvalitātes jēltabakas šķirņu grupas, kas atbrīvojamas no kvotu izpirkšanas programmas.
            
         
               (2)
            
            
               Dažas dalībvalstis ir pieprasījušas, lai attiecībā uz 2004. gada ražu noteikts skaits augstas kvalitātes jēltabakas šķirņu tiktu atbrīvotas no kvotu izpirkšanas programmas. Tātad 2004. gada ražai ir jānosaka minētās augstas kvalitātes šķirņu grupas.
            
         
               (3)
            
            
               Regula (EK) Nr. 2848/98 paredz, ka dalībvalsts paziņo par pārdošanas nodomu, sākot no 1. novembra, tātad šī Regula jāpiemēro no 2004. gada 1. novembra.
            
         
               (4)
            
            
               Šajā Regulā paredzētie mēri ir saskaņoti ar tabakas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   No kvotu izpirkšanas programmas attiecībā uz 2004. gada ražu ir atbrīvotas šādas augstas kvalitātes šķirņu grupas:
   
               a)
            
            
               Francijā:
               
                           
                                       —
                                    
                                    
                                       III grupa
                                    
                                 
                        
                           2 576,480 tonnas
                        
                     
         
               b)
            
            
               Portugālē:
               
                           
                                       —
                                    
                                    
                                       I grupa
                                    
                                 
                        
                           1 231,000 tonnas
                        
                     
                           
                                       —
                                    
                                    
                                       II grupa
                                    
                                 
                        
                           218,000 tonnas
                        
                     
         2. pants
   Šī Regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   Regula tiek piemērota no 2004. gada 1. novembra.
   
      Šī Regula uzliek saistības kopumā un ir tieši piemērojama visās dalībvalstīs.
      Briselē, 2004. gada 4. augustā
      
         
            Komisijas vārdā —
         
         
            Komisijas loceklis
         
         Franz FISCHLER
         
      
   
   
      (1)  OV L 215, 30.7.1992, 70. lpp. Jaunākie grozījumi Regulā izdarīti ar Regulu (EK) Nr. 864/2004 (OV L 161, 30.4.2004, 48. lpp.).
   
      (2)  OV L 358, 31.12.1998, 17. lpp. Jaunākie grozījumi Regulā izdarīti ar Regulu (EK) Nr. 1983/2002 (OV L 306, 8.11.2002, 8. lpp.).